《甲子除夕》
明代·刘荣嗣

双鬓萧萧城一阹，自斟浊酒倍踌躇。
星霜遇景悲时迈，身世闲愁集岁除。
久已逃名安薜荔，渐看偶语禁诗书。
清溪何处桃花渡，欲向花源深处居。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。